Iktatószám: P/23/2021

**Jegyzőkönyv**

**Készült**: A Pénzügyi Bizottság és a Térségfejlesztési Bizottság 2021. július 6-i, a Megyeháza Deák Ferenc termében tartott együttes üléséről.

**Jelen vannak**: a mellékelt jelenléti ívek szerint

**Fodor Márk**: Köszönti a Térségfejlesztési és Pénzügyi Bizottság tagjait. Megállapítja, hogy a Térségfejlesztési Bizottság a jelen lévő 7 fővel határozatképes. Egy napirendi pont szerepel a meghívóban, kérdezi a Térségfejlesztési Bizottság tagjait, hogy az előzetesen kiküldött napirenddel kapcsolatban van-e valakinek észrevétele.

Mivel észrevétel nem merült fel, szavazásra teszi fel a napirendet.

**1/2021. (VII.6.) TB számú határozat**

*A Zala Megyei Közgyűlés Térségfejlesztési Bizottsága az elnök által előterjesztett napirendet 7 igen szavazattal egyhangúan elfogadta.*

**Zakó László**: Köszönti az együttes bizottsági ülésen résztvevőket. Megállapítja, hogy a Pénzügyi Bizottság a jelen lévő 5 taggal határozatképes. Megkérdezi a Pénzügyi Bizottság tagjait, hogy elfogadják-e az előzetesen kiküldött napirendet, illetve kérdésük, észrevételük van-e?

**Vincze Tibor**:Bejelenti érintettségét a napirendi ponttal kapcsolatban, nem vesz részt a szavazásban.

**1/2021. (VII.6.) PB számú határozat**

*A Zala Megyei Közgyűlés Pénzügyi Bizottsága az elnök által előterjesztett napirendet 4 igen szavazattal egyhangúan elfogadta.*

**Napirend tárgyalása:**

1. **A 272/2014. (XI. 5.) Korm. rendelet 65. § (1a) bekezdése szerinti döntés meghozatala.**

**Fodor Márk**: Felkéri Dr. Mester Lászlót az előterjesztésben foglaltak rövid összefoglalására.

**Dr. Mester László:** 28 db támogatási kérelem szerepel az előterjesztés mellékletében. A jelen előterjesztésben szereplő támogatási kérelmeken túl benyújtott támogatási kérelmek közül 14 db kérelem esetében volt már döntés 2,6 mrd Ft értékben. További 1,7 mrd Ft áll rendelkezésre az összesen 4,3 mrd Ft összegű keretből. A legalább 11 pontra értékelt pályázatok férnek bele a fennmaradó keretbe, így 17 db támogatási kérelem részesíthető támogatásban, a többi pedig tartaléklistára kerül.

**Zakó László:** Vincze Tibor érintettség miatt nem vesz részt a szavazásban. Megkérdezi a Pénzügyi Bizottság tagjait, van-e valakinek további kérdése, észrevétele a napirendi ponttal kapcsolatban. Elmondta, hogy az álláspontja nem változott, mivel nincs betekintési lehetőség a pályázatokba, nem tud részt venni a szavazásban. Ha egy elutasítás is van, és nem tekinthetnek bele mi okán, nem kívánnak részt venni a döntésben. Ha így szól a törvény tudomásul veszik.

**Fodor Márk**: Megkérdezi a Térségfejlesztési Bizottság tagjait, hogy van-e észrevétel, illetve kérdés a napirendi ponttal kapcsolatban.

**Boronyák József:** Nem kíván részt venni a szavazásban.

További hozzászólás nem volt.

**Fodor Márk**: Kéri a Térségfejlesztési Bizottság tagjait, szavazzanak az előterjesztésről.

**2/2021. (VII.6.) TB számú határozat**

*A Zala Megyei Közgyűlés Térségfejlesztési Bizottsága „A 272/2014. (XI. 5.) Korm. rendelet 65. § (1a) bekezdése szerinti döntés meghozatala” című napirendi pontot 6 igen szavazattal elfogadta.* *(Nem szavazott Boronyák József.)*

**Zakó László**:Kéri a Pénzügyi Bizottság tagjait, szavazzanak az előterjesztésről.

**2/2021. (VII.6.) PB számú határozat**

*A Zala Megyei Közgyűlés Pénzügyi Bizottsága „A 272/2014. (XI. 5.) Korm. rendelet 65. § (1a) bekezdése szerinti döntés meghozatala” című napirendi pontot 3 igen szavazattal elfogadta. (Nem szavazott Zakó László, Vincze Tibor.)*

**Zakó László**: Megköszöni a Pénzügyi és Térségfejlesztési Bizottságok munkáját, és az együttes ülést bezárja.

K.m.e.

 Fodor Márk Zakó László

a Térségfejlesztési Bizottság elnöke a Pénzügyi Bizottság elnöke

Strázsai Zoltán

a Térségfejlesztési Bizottság alelnöke,

a Pénzügyi Bizottság alelnöke